《初入罗浮山作 其一》
明代·祁衍曾

孙子纵长啸，庞公事偶耕。谢世岂无志，耻同尘网婴。

伊余虽薄劣，托身直休明。乘时苦不蚤，敢云轩冕轻。

自分不晓事，弃捐可终生。四百三十峰，林蔼有馀清。

褰衣遂从之，庶用慰我情。

作者简介：广东东莞人，字羡仲。弘治十五年进士，授户部广西司主事，升员外郎中。性通脱，隐居罗浮。事母兄极孝友，后遭母丧，以毁卒。文誉颇盛，有《绿水园集》。